Torgeir M. Hillestad

Torgeir Martin Hillestad (født 1947 i Stavanger) er en norsk psykolog, samfunnsviter, vitenskapsfilosof og forfatter. Han avla psykologisk embetseksamen ved Universitetet i Bergen i  1984  og avla i 2006 graden dr. philos. med avhandlingen Normalitet og avvik. Forutsetninger for et objektivt psykopatologisk avviksbegrep. En psykologisk, sosial, erkjennelsesteoretisk og teorihistorisk framstilling. Han har også kompetanse som sosiolog og vitenskapsfilosof.
Hillestad har markert seg som debattant i forskjellige samfunnsspørsmål, og arbeider som professor ved Universitetet i Stavanger. Han arbeider i hovedsak innenfor ulike områder av kunnskapsteori: Teoretisk og filosofisk psykologi, moralpsykologi, humanvitenskap og psykologi- og sosialfagenes vitenskapsfilosofi og metateori. Han er også orientert mot sosialpsykologi, samfunnspsykologi og politisk psykologi, og som samfunnsviter mot avvikssosiologi, politisk sosiologi, politisk filosofi og politisk-moralsk historie. Gjennom sitt vitenskapelige arbeid vektlegger Hillestad særlig kunnskapsteoriens og vitenskapsfilosofiens avgjørende betydning for psykologiens og samfunnsfagenes vitenskapelige status og selvforståelse, noe som innebærer en grunnleggende metateoretisk tilnærming til de ulike kunnskapsområdene. I denne sammenheng framhever Hillestad særlig den såkalte realismeposisjonens betydning som kunnskapsteori, som motvekt og i opposisjon til såvel empiristiske som  konstruktivistiske retninger.
Han er forfatter av flere bøker og skrifter innenfor noen av sine fagfelt. Han er også redaktør og eier av forlaget Concreto Forlag/Concreto Academic Papers.


=== Utvalgt bibliografi ===
Intensjonalitet og psykologiske prosesser. (1982). Elektra, Nr. 2.
En kritikk av psykiatriens sykdomsmodell og avviksforståelse. (1990).
Avvikets psykologiske og sosiale dimensjoner. (1995).
Psykologiske og sosiale sosiale perspektiv på avvik. (1995).
Illusjonen om en revolusjonær psykologi/Revolutionary Psychology as Illusion. (1997). Impuls.Tidsskrift for psykologi. Nr. 1, Vol. 51, 59 - 68.
Tabula rasa og mentale fenomen. (1998). Tidsskrift for Norsk Psykologforening. Vol. 35, 40 - 42.
Individer og konflikter (1999). Ariadne forlag.
Sentrale vitenskapsperspektiv i studiet av normalitet og avvik (1999). apeiros forlag.
Sosialt arbeid - årsak, norm og vitenskap. (2006). I: Fasetter i sosialt arbeid. Tapir Akademisk Forlag.
Psykologi og hypostase (2007).
Gruppehat og individ. (2008).
Psykologiske tekster og essays (2008).
Psykologiens vesen. (2009). Tidsskrift for Norsk Psykologforening. Vol. 46, 895 - 896.
Avvik og vitenskap (2010). Tidvise Skrifter, Universitetet i Stavanger. Nr. 57.
Sykdomsbegrepet. Noen kunnskapsteoretiske og normative forutsetninger. (2011). Notater fra Universitetet i Stavanger. Nr. 34.
Moralske imperativ. Psykologiske og filosofiske forutsetninger for moraldannelse. (2011). Tidvise Skrifter, Universitetet i Stavanger. Nr. 59
Erkjennelsespsykologi. Faglige og teoretiske refleksjoner (2013). Ariadne forlag.
The Metapsychology of Evil (2014). Reports from the University of Stavanger. No. 47.
Begrepet ondskap.Teoretiske refleksjoner over moralske sammenbrudd i terrorens tid. (2014). Notater fra Universitetet i Stavanger. Nr. 36.
Psykologiens epistemologiske forutsetninger (2015). Concreto Academic Papers.
Realisme og konstitusjon. Kunnskaps- og begrepsforutsetninger i psykologi og sosialvitenskap. (2017). Rapporter fra Universitetet i Stavanger. Nr. 63.
Den sosiale virkelighetens ontologi (2018). Concreto Academic Papers.
Metaperspektiv i psykologi og sosialvitenskap (2019).
Objektivitetslogikk og vitenskapsteori. (2020).
Et perspektiv på ondskap. (2020). Concreto Forlag.
Topics in Philosophy of Science  (2021). Angle Books.
Helsefilosofi og sykdomslogikk  (2021).
Moralsk genese. (2022). Superior.
Extracts and Basic Concept in Philosophy of Science. Premises for Theoretical Reflection. (2022). Rapport Nr. 105, Universitetet i Stavanger.


== Referanser ==


== Eksterne lenker ==
Hjemmeside ved Universitetet i Stavanger
Personlig hjemmeside